Dairah Kusus Indungnagara Jakarta

Jakarta (), atawa sacara rasmi bangaran Daerah Khusus Ibukota Jakarta (disingkat DKI Jakarta) adalah indungnagara wan kuta pangganalnya di Indunisia. Jakarta marupakan satu-satunya kuta di Indunisia nang baisi satatus satingkat parupinsi. Jakarta baandak di pasisir palihan barat laut Pulau Jawa. Dahulu suah dipinandui lawan babarapa ngaran di antaranya Sunda Kelapa, Jayakarta, wan Batavia. Di dunia antarabangsa Jakarta baisi jua galaran J-Town, atauwa labih tasuhur lagi The Big Durian marga dianggap kuta nang sabanding New York City (Big Apple) di Indunisia.

Jakarta baisi luas kikira 664,01 km² (lautan: 6.977,5 km²), lawan panggana bajumlah 11.100.929 ikung (2020). Wilayah metropolitan Jakarta (Jabodetabek) nang bapanggana kikira 28 juta ikung, marupakan metropolitan pangganalnya di Asia Tunggara atawa urutan kadua di dunia.

Sawgai pusat bisnis, pulitik, wan kabudayaan, Jakarta marupakan tampat badirinya kantur-kantir pusat BUMN, pausahaan swasta, wan pausahaan asing. Kuta ngini jua jadi tampat kadudukan lambaga-lambaga pamarintahan wan kantur sakutariat ASEAN. Jakarta dilayani ulih dua lapangan tarabang, yakni Lapangan Tarabang Antarabangsa Soekarno-Hatta wan Lapangan Tarabang Halim Perdanakusuma, wan talu palabuhan laut di Tanjung Priok, Sunda Kelapa, wan Ancol.

Jujuhutan